stanford-oval/wikipedia huggingface dataset:
Yara Shahidi

| Yara Shahidi |
| --- | --- |
 Shahidi vuonna 2018.
Henkilötiedot
Koko nimi:  Yara Sayeh Shahidi
Syntynyt: 10. helmikuuta 2000 (ikä 24) Minneapolis, Minnesota, Yhdysvallat
Ammatti:  näyttelijä
Sukulaiset:  Nas (serkku)
Näyttelijä
Aktiivisena:  2006–
Merkittävät roolit:  Zoey Johnson (Black-ish)
Aiheesta muualla
www.yarashahidi.com
IMDb 
AllMovie
Yara Sayeh Shahidi (s. 10. helmikuuta 2000 Minneapolis, Minnesota) on yhdysvaltalainen näyttelijä ja elokuvatuottaja. Hän aloitti uransa kuusivuotiaana ja nousi suuren yleisön tietoisuuteen ABC-kanavan tilannekomediasarjassa Black-ish, jossa hän näyttelee perheen vanhinta tytärtä Zoey Johnsonia. Shahidi voitti roolistaan NAACP-palkinnon. Saman palkinnon hän sai samasta roolista spin-off -sarjassa Grown-ish.
Shahidin äiti on afroamerikkalaista syntyperää ja isä iranilainen. Hänellä on kaksi nuorempaa veljeä, Sayeed ja Ehsan. Shahidin isä oli muusikko Princen päävalokuvaajia ja perhe muutti Kaliforniaan isän työn perässä, kun Shahidi oli neljävuotias.
Shahidin näyttelijänura alkoi kuusivuotiaana, kun hän alkoi esiintyä muun muassa McDonald’sin, Ralph Laurenin, Targetin, Disneyn ja Guessin mainoksissa. Hänen ensimmäinen televisioesiintymisensä oli Entouragessa vuonna 2007. Shahidi sai ensimmäisen palkintoehdokkuutensa Young Artistin saajaksi ensimmäisestä valkokangasroolistaan elokuvassa Imagine That (2009).
Shahidi näytteli Helinä-keijua elokuvassa Peter Pan ja Leena (2023). Hänen ensimmäinen aikuispääroolinsa oli elokuvassa The Sun Is Also a Star (2019). Shahidi valmistui Harvardin yliopistosta vuonna 2022.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2009 | Imagine That | Imagine That | Olivia Danielson |
| 2010 | Salt | Salt | Saltin nuori naapuri |
| 2010 | Unthinkable | Unthinkable | Katie |
| 2011 | Butter | Butter | Destiny |
| 2012 | Alex Cross | Alex Cross | Janelle Cross |
| 2018 | Pikkujalka | Smallfoot | Brenda (äänirooli) |
| 2019 | Pokémon: Detective Pikachu | Detective Pikachu | tyttöystävä |
| 2019 | The Sun Is Also a Star | The Sun Is Also a Star | Natasha Kingsley |
| 2020 | Fearless | Fearless | Melanie (äänirooli) |
| 2021 | Ryhmä Hau -elokuva | PAW Patrol: The Movie | Kendra Wilson (äänirooli) |
| 2022 | Isäni on lohikäärme | My Father’s Dragon | Callie (äänirooli) |
| 2023 | Peter Pan ja Leena | Peter Pan & Wendy | Helinä-keiju |
| 2023 | Sitting in Bars with Cake | Sitting in Bars with Cake | Jane |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2007 | Entourage | Entourage | Kandace West (kreditoimaton) | ”No Cannes Do” |
| 2009 | Mammakolmikko | In the Motherhood | Esther | 5 jaksoa |
| 2009 | Todistettavasti syyllinen | Cold Case | Meesha Sullivan (1991) | ”Read Between the Lines” |
| 2009 | Waverly Placen velhot | Wizards of Waverly Place | Olive | ”Doll House” |
| 2010 | Paljastavat valheet | Lie to Me | Olivia | ”Teachers and Pupils” |
| 2010 | Isän suusta | $#*! My Dad Says | partiotyttö (kreditoimaton) | ”Pilot” |
| 2011 | The Cape | The Cape | Layla Voyt | ”Endgame” |
| 2011 | Family Guy | Family Guy | pikkutyttö (ääni) | ”It’s a Trap!” |
| 2011 | Erikoisagentti Oso | Special Agent OSO | Leah | ”For Your Hands Only / Thunderbeam” |
| 2012 | Löytäjä | The Finder | Adina Abreu | ”The Conversation” |
| 2012–2013 | The First Family | The First Family | Chloe Johnson | 23 jaksoa |
| 2013 | Scandal | Scandal | nuori Olivia Pope | ”Icarus” ”YOLO” |
| 2014 | Bad Teacher | Bad Teacher | Jalissa | ”Pilot” |
| 2014 | The Fosters | The Fosters | Maddie | ”Adoption Day” ”Play” |
| 2014–2022 | Black-ish | Black-ish | Zoey Johnson | 91 jaksoa |
| 2016–2018 | Peikkojahti: Tarinoita Arkadiasta | Trollhunters | Darci Scott (ääni) | 18 jaksoa |
| 2017–2018 | Huomismaan Miles | Miles of Tomorrowland | Malison (ääni) | 4 jaksoa |
| 2018–2019 | 3Below: Tales of Arcadia | 3Below: Tales of Arcadia | Darci Scott (ääni) | 8 jaksoa |
| 2018–2024 | Grown-ish | Grown-ish | Zoey Johnson | 89 jaksoa |
| 2023 | Extrapolations | Extrapolations | Carmen Jalilo | ”2037: A Raven Story” |
Nemi (kaupunki)

| Nemi |
| --- | --- |
 Nemi järveltä kuvattuna
 Nemin sijainti
Valtio:  Italia
Alue:  Latium
Metropolikaupunki:  Rooma
Hallinto:  
 – Hallinnon tyyppi:  Kunta
 – Pormestari:  Bertucci Alberto
Pinta-ala:  
 – Kokonaispinta-ala:  7,33 km²
Korkeus:  316–675 m
Väkiluku (31.12.2015):  1 943
 – Väestötiheys:  265 as./km²
 
 www.nemi.rm.gov.it 
Infobox OKVirheellinen NIMI-arvo: 
Nemi on kaupunki Rooman metropolikaupungissa keskisessä Italiassa Albanovuorten rinteillä Nemijärven läheisyydessä. Kaupunki sijaitsee noin kuusi kilometriä luoteeseen Velletrin kaupungista ja noin 30 kilometriä kaakkoon Roomasta.
Kaupungin nimi on peräisin latinan kielen sanoista nemus Aricinum, Arician lehto, joka oli metsäalue Nemijärven rannalla.
Antiikin aikoina järven rannoilla ei ollut kaupunkia, mutta Arician lehto oli Diana Nemorensiksen, erään Rooman valtakunnan tunnetuimman kultin ja sen pyhäkön sijaintipaikka.
Aiheesta muualla

Kuvia tai muita tiedostoja aiheesta Nemi (kaupunki) Wikimedia Commonsissa
Rooman metropolikaupunki
Affile | Agosta | Albano Laziale | Allumiere | Anguillara Sabazia | Anticoli Corrado | Anzio | Arcinazzo Romano | Ardea | Ariccia | Arsoli | Artena | Bellegra | Bracciano | Camerata Nuova | Campagnano di Roma | Canale Monterano | Canterano | Capena | Capranica Prenestina | Carpineto Romano | Casape | Castel Gandolfo | Castel Madama | Castel San Pietro Romano | Castelnuovo di Porto | Cave | Cerreto Laziale | Cervara di Roma | Cerveteri | Ciampino | Ciciliano | Cineto Romano | Civitavecchia | Civitella San Paolo | Colleferro | Colonna | Fiano Romano | Filacciano | Fiumicino | Fonte Nuova | Formello | Frascati | Gallicano nel Lazio | Gavignano | Genazzano | Genzano di Roma | Gerano | Gorga | Grottaferrata | Guidonia Montecelio | Jenne | Labico | Ladispoli | Lanuvio | Lariano | Licenza | Magliano Romano | Mandela | Manziana | Marano Equo | Marcellina | Marino | Mazzano Romano | Mentana | Monte Compatri | Monte Porzio Catone | Monteflavio | Montelanico | Montelibretti | Monterotondo | Montorio Romano | Moricone | Morlupo | Nazzano | Nemi | Nerola | Nettuno | Olevano Romano | Palestrina | Palombara Sabina | Percile | Pisoniano | Poli | Pomezia | Ponzano Romano | Riano | Rignano Flaminio | Riofreddo | Rocca Canterano | Rocca Priora | Rocca Santo Stefano | Rocca di Cave | Rocca di Papa | Roccagiovine | Roiate | Rooma | Roviano | Sacrofano | Sambuci | San Cesareo | San Gregorio da Sassola | San Polo dei Cavalieri | San Vito Romano | Sant’Angelo Romano | Sant’Oreste | Santa Marinella | Saracinesco | Segni | Subiaco | Tivoli | Tolfa | Torrita Tiberina | Trevignano Romano | Vallepietra | Vallinfreda | Valmontone | Velletri | Vicovaro | Vivaro Romano | Zagarolo
Yhdystie 2020

Yhdystie 2020 Heinijoen risteyksessä.
Yhdystie 2020 on yhdystie, joka kulkee Valtatie 8:n ja E8:n risteyksestä Mynämäeltä Seututien 204 risteykseen Pöytyän Yläneelle. Tien pituus on 33 kilometriä.
Tien osoitenimi on Mynämäen kunnan puoleisella tieosuudella Yläneentie ja Pöytyän kunnan puoleisella tieosuudella Mynämäentie. Yhdystie on koko matkallaan asvaltoitu, mutta keskiviiva tiellä on vain valtatien 8 ja yhdystien 2021 liittymien välillä. Tie on geometrialtaan paikoittain mutkainen.
Vuonna 2019 Väylävirasto on julkaissut Valtatielle 8 tarkoitetun Turku-Pori -yhteysvälin kehittämisselvityksen. Selvityksessä ehdotetaan, että Nousiaisten ja Mynämäen välin nelikaistaistamisen yhteydessä yhdystien 2020 ja valtatien 8 välinen liittymä parannettaisiin eritasoliittymäksi. Tiehankkeesta on tehty yleissuunnitelma ja se huomioidaan Mynämäen sekä Varsinais-Suomen maakuntakaavoissa. Hankkeen arvioidaan aikataulultaan olevan toteutettavissa vasta vuoden 2027 jälkeen.
Yhdystie 2042

Yhdystie 2042 Turun ja Auran rajalla.
Yhdystie 2042 on tie, joka kulkee Aurasta Tortinmäkeen. Tien pituus on 9 kilometriä.
Tie alkaa Aurassa, missä tie erkanee valtatiestä 9. Tie kulkee Auran Loistilan ja Karviaisten kautta Tortinmäkeen ohittaen myös kantatien 41. Tie päättyy Tortinmäellä, missä tie yhtyy seututiehen 204. Tien osoitenimi on Tortinmäeltä Turun ja Auran rajalle asti Tortinmäentie, mistä tie jatkaa loppumatkansa Auran kunnan alueella Karviaistentienä. Tie on koko matkallaan päällystetty kaksikaistainen tie, josta puuttuu keskiviivat.
Tien liikennemäärät ovat kantatien 41 ja valtatien 9 välisellä osuudella noin 1600 ajoneuvoa vuorokaudessa. Kantatien 41 ja Seututien 204 välillä liikennemäärät tippuvat noin 400-600 ajoneuvoon vuorokautta kohden.
Nuiva manifesti

Nuiva manifesti tai Nuiva Vaalimanifesti oli vuonna 2010 julkistettu, monikulttuurisuuden vastainen ja Suomen silloista maahanmuuttopolitiikkaa arvostellut poliittinen ohjelmajulistus. Manifesti julkistettiin Suomen vuoden 2011 eduskuntavaalien alla. Allekirjoittaneet olivat kaikki silloisia tai tulevia perussuomalaisen puolueen vaikuttajia.
Allekirjoittajat

Juho Eerola
Jussi Halla-aho
James Hirvisaari
Olli Immonen
Teemu Lahtinen
Maria Lohela
Heikki Luoto
Heta Lähteenaro
Johannes Nieminen
Vesa-Matti Saarakkala
Pasi Salonen
Riikka Slunga-Poutsalo
Freddy van Wonterghem
Eduskuntavaaleissa 2011 eduskuntaan nousseet allekirjoittajat

Juho Eerola
Jussi Halla-aho
James Hirvisaari
Olli Immonen
Maria Lohela
Vesa-Matti Saarakkala
Oliver Mtukudzi

Oliver "Tuku" Mtukudzi esiintymässä yhtyeineen.
Oliver "Tuku" Mtukudzi (22. syyskuuta 1952 Harare – 23. tammikuuta 2019 Harare) oli zimbabwelainen muusikko, joka aloitti uransa vuonna 1977 liityttyään Wagon Wheels -yhtyeeseen. Yhtyeen single Dzandimomotera myi kultaa. Myöhemmin Mtukudzi perusti yhtyeen The Black Spirits. Hänellä oli myös menestyksekäs sooloura.
Aiheesta muualla

Oliver Mtukudzin muistokirjoitus Helsingin Sanomissa
Winston Duke

| Winston Duke |
| --- | --- |
 Winston Duke San Diegon Comic-Conissa vuonna 2017.
Henkilötiedot
Syntynyt: 15. marraskuuta 1986 (ikä 37) Argyle, Trinidad ja Tobago
Ammatti:  näyttelijä
Näyttelijä
Aktiivisena:  2014–
Merkittävät roolit:  M’Baku (Marvel Cinematic Universe)
Aiheesta muualla
winstonduke.com
IMDb 
Winston Duke (s. 15. marraskuuta 1986 Argyle, Trinidad ja Tobago) on tobagolais-yhdysvaltalainen näyttelijä. Duke tunnetaan M’Bakun roolista Marvel Cinematic Universen elokuvista Black Panther (2018), Avengers: Infinity War (2018) ja Avengers: Endgame (2019).
Hän myös näytteli Gabe Wilsonia Jordan Peelen kauhuelokuvassa Us (2019).
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta |
| --- | --- | --- | --- |
| 2018 | Black Panther | M’Baku |  |
| 2018 | Avengers: Infinity War | M’Baku |  |
| 2019 | Us | Gabe Wilson / Abraham |  |
| 2019 | Avengers: Endgame | M’Baku |  |
| 2022 | Black Panther: Wakanda Forever | M’Baku |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta |
| --- | --- | --- | --- |
| 2014 | Kova laki: Erikoisyksikkö | Cedric Jones | Jakso: "Gridiron Soldier" |
| 2014–2015 | Kohde | Dominic Besson / Mini | 7 jaksoa |
| 2015 | Sanansaattajat | Zahir Zakaria | 3 jaksoa |
| 2015 | Rikoksista pahin | Curtis Turner | Jakso: "#FindKaylaWeber" |
| 2016 | Moderni perhe | Dwight | 3 jaksoa |
Aiheesta muualla

Winston Duke Internet Movie Databasessa. (englanniksi)
World Flora Online

World Flora Online on kasvitietokanta, jossa olevat tiedot perustuvat Missourin kasvitieteellisen puutarhan keräämiin tietoihin. Idea tietokannan perustamisesta tuli YK:n biologista levinneisyyttä koskevaan sopimukseen liittyneen maailman laajuisen kasvien suojelun strategian vaikutuksesta. Tietokanta perustettiin 2020. World Flora Onlinen perustamisessa olivat mukana Missourin kasvitieteellisen puutarhan lisäksi New Yorkin kasvitieteellinen puutarha, Edinburgin kuninkaallinen puutarha ja jotkut muut kuninkaalliset puutarhat.
World Geodetic System

World Geodetic System (WGS, suomeksi epävirallisesti Maailman geodeettinen järjestelmä) on geodesiassa ja paikannuksessa käytetty datumi. Viimeisin määritys on WGS84. Järjestelmää käytetään mm. Web-karttapalveluissa ja  satelliittipaikannuslaitteissa. Lisäksi muun muassa Suomen hätäkeskus käyttää järjestelmää paikantaakseen soittajan, joka voi olla esimerkiksi palvelukoira tai pieni lapsi tai muu sellainen joka ei osaa kertoa sijaintiaan itse.
Yhdystie 2043

Yhdystie 2043
Yhdystie 2043 on yhdystie, joka johtaa Pöytyän Riihikoskelta seututien 204 risteykseen Yläneelle Pöytyällä. Tien pituus on 10 kilometriä.
Tien historiaa

Tie rakennettiin Pöytyän ja Yläneen väliseksi yhdystieksi 1890-luvun alkupuolella. Tien rakentamiseen vaikutti keskeisesti yläneläinen valtiopäivämies, taloustirehtööri F. F. Björni. Tätä ennen Pöytyän ja Yläneen välinen ainoa tieyhteys oli vuosisatoja kulkenut Pöytyän Ortenojan ja Yläneen Uudenkartanon kautta. Tien valmistumisen muistoksi on tien varressa olevaan siirtolohkareesen Pöytyän Riihikoskella hakattu F. F. Björnin nimikirjaimet ja vuosiluku 1895. Samanlainen hakkaus kalliossa on myös tien toisessa päässä Yläneen uudessakartanossa.
Octavian Goga

| Octavian Goga |
| --- | --- |

Romanian pääministeri
 28. joulukuuta 1937 – 10. helmikuuta 1938  
Edeltäjä:  Gheorghe Tătărescu
Seuraaja:  Miron Cristea
Henkilötiedot
Syntynyt: 4. marraskuuta 1872  Rășinari, Itävalta-Unkari
Kuollut: 7. toukokuuta 1938 (57 vuotta)  Ciucea, Romanian kuningaskunta
Ammatti:  runoilija näytelmäkirjailija lehtimies poliitikko
Tiedot
Puolue:  Romanian kansallinen puolue Romanian kansanpuolue Romanian kansallinen talonpoikaispuolue Romanian kansallis-kristillinen puolue
Uskonto:  ortodoksi
 Nimikirjoitus
Octavian Goga (1. huhtikuuta 1881, Rășinari – 7. toukokuuta 1938 Ciucea) oli romanialainen runoilija, näytelmäkirjailija ja lehtimies, joka toimi vajaan kahden kuukauden ajan joulukuusta 1937 helmikuuhun 1938 kuningas Kaarle II:n hallitsijakauden pääministerinä.
Transsilvanian kansallismielinen romanialainen

Goga toimi jo Itävalta-Unkarin vallan aikaan kotiseudullaan Transsilvaniassa aktiivina kansallisen romanialaisen liikkeen, Romanian kansallinen puolue, aktiivina. Tällöin Unkarin viranomaiset vangitsivat hänet. Hän joutui ennen Transsilvanian siirtymistä osaksi Romaniaa olemaan pakolaisuudessa silloisen Romanian puolella. Ammatillisesti Goga oli aktiivi runoilija, näytelmäkirjailija ja lehtimies. Silloinen Unkarin kuningaskunta tuomitsi hänet poissaolevana kuolemaan.
Ensimmäisen maailmansodan aikana Octavian Goga liittyi Romanian armeijaan. Hän taisteli Bulgarian vastaisella Dobrudzhan rintamalla. Romania oli maailmansodan päättyessä voittajien puolella eli Romanian kuningaskunnan alue laajeni Gogan kotiseudun Transsilvanian siirtyessä osaksi Romaniaa. Octavian Goga osallistui itse Romanian kansallisen neuvoston jäsenenä Pariisissa käytyihin rauhanneuvotteluihin, jossa Trianonin rauhassa sovittiin Unkarin ja Romanian välinen raja. Goga siirtyi sodan jälkeen kenraali Alexandru Averescu johtaman Romanian kansanpuolueeseen. 1920-luvulla Goga oli ministerinä useissa hallituksissa, 
kulttuuriministerinä 1919, valtiosihteerinä 1920 ja sisäministerinä 1926. Tällöin kenraali Averescu toimi hallitusten pääministerinä.
Kohti Romanian poliittista kärkeä

Välirikko marsalkka Averescun kanssa 1930-luvun alussa sai hänet liittoutumaan äärioikeistolaisen A. C. Cuzan kanssa ja perustamaan äärioikeistolaisen Romanian kansallis-kristillisen puolueen. Octavian Goga joutui joulukuussa 1937 osaksi kuningas Kaarle II:n poliittista peliä, jolla hän yritti lisätä omaa valtaansa. Joulukuun 1937 parlamenttivaaleissa Dinu Brătianun johtamat liberaalit olivat suurin puolue, mutta menettivät pääministeripuolueena merkittävästi parlamenttipaikkoja. Toiseksi tuli Iuliu Maniun johtama talonpoikaispuolue ja kolmanneksi Corneliu Zelea Codreanun fascistinen Rautakaarti. Tässä tilanteessa kuningas nimitti pääministeriksi neljänneksi tulleen vajaan 10% kannatuksen saaneen kansallis-kristillisen puolueen johtajan Octavian Gogan 28. joulukuuta 1937 Romanian pääministeriksi.
Goga toteutti välittömästi hallituksessa äärikansallista politiikkaa. Siihen kuului mm. antisemitisten lakien säätäminen. Tammikuun 12. 1938 säädetyllä lailla 250 000 Romanian juutalaiselta riisuttiin Romanian kansalaisuus. Tämä koski kolmasosaa Romanian koko juutalaisväestöstä. Toisaalta Goga pyrki hallituksen toimillaan vähentämään Rautakaartin kannatusta Romanian kansan keskuudessa. Gogan ja Cuzan johtama puolue yritti kilpailla toimillaan Codreanun Rautakaartin kanssa. Gogan hallituksessa sotaministerinä aloitti kenraali Ion Antonescu, tuleva Romanian toisen maailmansodan ajan diktaattori. Gogan hallitus ajautui hyvin nopeasti ristiriitoihin hallituksen ulkopuolelle jääneiden puolueiden kanssa. Tässä tilanteessa Goga ja Codreanu hakivat ratkaisua tulehtuneeseen tilanteeseen ja neuvottelivat 8. helmikuuta sopien suunnitteilla olevia pikaisia uusia parlamenttivaaleja varten antisemitistisen rintaman perustamisesta. Kuningas Kaarle näki tällaiset poliittiset ratkaisut uhkana omille diktatorisille tavoitteilleen ja erotti Gogan hallituksen 10. helmikuuta 1938. Lisäksi kuningas asetti sotatilalait voimaan ja asetti vuonna 1923 säädetyn perustuslain uusittavaksi. Nämä toimet aikaansaivat sen, että kuningas Kaarle oli saanut uusitun perustuslain pohjalta diktatooriset valtuudet. Kuningas Kaarle nimitti tässä tilanteessa patriarkka Miron Cristean pääministeriksi.
Ura runoilijana ja kirjailijana

Omalla runoilija- ja näytelmäkirjailijauransa tunnustuksena hänet nimitettiin vuonna 1920 Romanian Akatemian jäseneksi, Vuonna 1924 hänet palkittiin Romanian kansallisella kirjallisuuspalkinnolla. Vuonna 1932 Clujn yliopisto nimitti yliopiston kunniatohtoriksi. 
Vuonna 1902 hän osallistui romanialaisen kirjallisuuslehden luomiseen. Hänen ensimmäinen runonsa julkaistiin vuonna 1905. Octavian Goga toimi myös kääntäjänä. Hän käänsi mm. unkarilaisia Imre Madáchia ja Sándor Petőfiä ja myös Adolf Hitlerin Mein Kampfia.
Eronsa jälkeen pääministeriydestä Goga vetäytyi Transsilvaniaan Clujin lähelle Ciuceaan, josta hän oli ostanut linnan. Hän sai 5. toukokuuta 1938 eli vajaa kolme kuukautta pääministeriyden jälkeen keuhkokuumeen ja kuoli kaksi päivää sen jälkeen.
Romanian postilaitos julkaisi sodan aikana runoilijana ja näytelmäkirjailijana tunnetusta Octavian Gogasta postimerkin. Lisämaksullisella postimerkillä kerättiin rahaa Gogan synnyinseudun Transsilvanian romanialaispakolaisille, kun Wienin toinen välitystuomio määräsi Romanian luovuttamaan pohjoisosan Transsilvaniaa Unkarin kuningaskunnalle. Osa alueen romanialaisista siirtyi jäljelle jääneeseen Romanian kuningaskuntaan.
Oliver North

| Oliver North |
| --- | --- |
 Oliver North helmikuussa 2015.
Henkilötiedot
Syntynyt: 7. lokakuuta 1943 (ikä 81) San Antonio, Texas
Sotilashenkilö
Palvelusmaa(t):   Yhdysvallat
Palvelusvuodet:  1968–1990
Taistelut ja sodat:  Vietnamin sota
Sotilasarvo:  everstiluutnantti
Kunniamerkit:  Silver Star Bronze Star Silver Star Purple Heart Combat Action Ribbon Presidential Service Badge
Aiheesta muualla
www.olivernorth.com
Oliver North vierailulla Irakissa vuonna 2007.
Oliver Laurence North (s. 7. lokakuuta 1943 San Antonio, Texas) on yhdysvaltalainen politiikan kommentaattori, televisiojuontaja, sotahistorioitsija, kirjailija ja entinen Yhdysvaltain merijalkaväen everstiluutnantti. Hänet tuomittiin Iran-Contra-skandaalin yhteydessä 1980-luvulla, mutta tuomio kumottiin vuonna 1991.
Hän valmistui 1968 Yhdysvaltain laivastoakatemiasta ja palveli pitkään Yhdysvaltain merijalkaväessä, jossa sai everstiluutnantin arvon 20 palvelusvuoden jälkeen. Osallistumisestaan Vietnamin sotaan North sai useita korkeita kunniamerkkejä.
North oli osallinen niin sanotussa Iran-Contra-skandaalissa, jonka aikana hän toimi kansallisen turvallisuusneuvoston jäsenenä.
Vuosina 2001–2016 North juonsi War Stories with Oliver North -ohjelmaa Fox News -televisiokanavalla.[lähde? ] Myöhemmin hän on toiminut saman kanavan kommentaattorina.
Toukokuussa 2018 North valittiin aseharrastajien etujärjestön National Rifle Associationin puheenjohtajaksi.
Aiheesta muualla

Kuvia tai muita tiedostoja aiheesta Oliver North Wikimedia Commonsissa
Yaqayn kieli

| Yaqay> Tiedot |
| --- | --- |
Alue:   Indonesia –  Papua
Sija:  ei 100 suurimman joukossa
Kirjaimisto:  ~16 000
Kielitieteellinen luokitus
Kielikunta:  Papuakielet
Kieliryhmä:  Marindkielet
ISO 639-3:  jaq
 Ohje 
Yaqay on marindkieliin kuuluva kieli, jota puhutaan Uuden-Guinean saaren eteläosissa, Indonesiassa. Kielellä arvioidaan olevan noin 16 000 puhujaa.
Kielellä ei ole kirjoitettua muotoa.
Fonologia > Konsonantit

|  |  | Labiaali | Alveolaari | Palataali | Velaari |
| --- | --- | --- | --- | --- | --- |
| Nasaali | Nasaali | m | n |  |  |
| Klusiili | Norm. | p | b | t | d |  | k | g |
| Klusiili | Prenas. | mb | nd |  | ŋg |
| Frikatiivi | Frikatiivi |  |  |  | ɣ |
| Tremulantti | Tremulantti |  | r |  |  |
| Puolivokaali | Puolivokaali | w |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Lähes suppea |  | ʏ |  |
| Puolisuppea | e |  | o |
| Puoliavoin | ɛ |  |  |
| Avoin |  | a |  |
Lähde:
Nolo et Rähjä

Nolo et Rähjä on suomalainen vuodesta 1970 toiminnassa ollut rockyhtye. Se tunnetaan erityisesti hitistään "Tahdon saada Paulan takaisin".
Historia

Nolo et Rähjä oli alun perin kitaraduo, jonka muodostivat Veikko Lyttinen ja Jukka Ojanen. Se perustettiin Tampereen Aitolahdessa vuonna 1970. Nimi tuli siitä, kun Ojanen keksi kuormauskeikoillaan Sähkötyössä, että "tässä menee kuljetusliike Nolo et Rähjä".
Vuonna 1972 duo suureni yhtyeeksi, jossa soittivat Veikko Lyttinen (laulu), Jukka Ojanen (basso), Jarmo "Eetu" Tuominen ja Ari Nurminen (kitara). Rumpaleina vuorottelivat Juha Kaartinen ja Raimo Riikonen. Seuraavana vuonna Eetu Tuominen liittyi Juice Leskisen Coitus Int. -yhtyeeseen, ja tilalle otettiin Kimmo Vehovirta.
Ensimmäinen LP Milarca julkaistiin vuonna 1975. Albumi nosti yhtyeen suuremman kansan tietoisuuteen, vaikka ajankohtaan nähden rohkeat sanoitukset eivät menneetkään helposti läpi radiossa. Nolo et Rähjästä tuli suosittu esiintyjä Pirkanmaalla ja koko Etelä-Suomessa. Yhtyettä on myöhemmin pidetty manserock-ilmiöön kuuluvaksi, vaikka 1970-luvulla yleisö tai yhtyeen jäsenet eivät olleet sitä mieltä.
Vuonna 1978 ilmestyi toinen albumi Oodi, jonka levyttämiseen yhtye oli valmistautunut huolellisesti. Epäonnistunut miksaus kuitenkin pilasi lopputuloksen. 1980-luvulle tultaessa yhtye perui sovitut keikat ja jättäytyi pikkuhiljaa taka-alalle.
Jukka Ojasen 50-vuotissyntymäpäivillä yhtye innostui taas jatkamaan. Vuonna 1997 julkaistiin kokoelmalevy Top of the Flops 1975–1997, joka sisältää kuusi kappaletta yhtyeen molemmilta albumeilta sekä kaksi uutta kappaletta: "Turhaa elämää" ja "Parfyymisi tuoksu".
Kolmas albumi Maanantai nainen ilmestyi vuonna 2002. Yhtye jatkaa edelleen keikkailua ja musiikin tekemistä.
Kokoonpano vuodesta 2023

Ari Nuppe Nurminen: kitara, laulu
Timo Poeka Ryhänen: kitara, laulu
Onde Ouninkorpi: basso, laulu
Timo Wilhelmi Vehmas: rummut
Veikko Veke Lyttinen: levylaulu
Diskografia > Albumit

Milarca (Discovox DCLP 102, 1975)
Oodi (Discovox DCLP 144, 1978)
Top of the Flops 1975–1997 (Johanna Kustannus, 1997) (kokoelma)
Maanantai nainen (pappaojanen, 2002)
Rakkautesi erämailla (pappaojanen, 2008)
Valtaa, kunniaa ja rahaa (2012)
Taivaan mannaa – tai vaan mannaa (2015)
Itseänne varten (2022)
Diskografia > Singlet

Rakastin liikaa / Maanantai nainen (CD-single, Johanna Kustannus, 2000)
Aiheesta muualla

Viralliset sivut
Nolo et Rähjä Manserock-sivustolla (Arkistoitu – Internet Archive)
Yhdystie 2141

Yhdystie 2141 on osan matkaa sorapäällysteinen.
Yhdystie 2141 on tie joka kulkee Euran Fankkeelta Köyliön Ilmiinjärvelle, tien pituus on 8 kilometriä ja se on laadultansa todella mutkainen ja pääosin päällystämätön soratie.